### | | | | --- | --- | | | | | --- | | **Byråd** 18. december 2018 Sagsnr. 710-2017-21107 Dok.nr. 710-2018-452712 Sagsbehandler DPPELU | | 214.                Håndtering af Region Midtjyllands besparelser på regionale busruter - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Lov om trafikselskaber |

###

**SAGENS INDHOLD**

Byrådet skal i denne sag
tage stilling til håndtering af konsekvenserne af Region Midtjyllands
besparelser på den kollektive trafik.

Region Midtjylland
besluttede 31. oktober 2018 at gennemføre besparelser for 60,3 mio. kr. på den
regionale kollektive trafik. Region Midtjylland har oplyst Favrskov Kommune om
konsekvenserne for bustrafikken i [adresse] ved brev af 8. november 2018
(vedlagt brev med bilag).

Besparelserne omfatter
følgende ruter:

•
111 Hinnerup – Norring/Korsholm – [adresse] – Sabro – Tilst -
[adresse]

•
114 [adresse] – Tilst – Sabro – Kent Søndergaard – Voldby – Hammel - Viborg

•
200 Hammel – Hinnerup (delstrækning af ruten Hinnerup – [adresse] -
Skanderborg)

•
914X Viborg – Hammel - [adresse]

[adresse]
oplyser, at besparelserne i [adresse] isoleret set kun har konsekvenser
for rute 111 og rute 200. I [adresse] bortfalder den regionale
finansiering af rute 111 og den strækning på rute 200, som forbinder Hammel og
Hinnerup (resten af rute 200 fortsætter uændret). Region Midtjylland begrunder
de konkrete reduktioner i [adresse] med få passagerer og ringe regional
(tværkommunal) værdi af ruterne.

Besparelserne træder i
kraft pr. 1. april 2019 og indebærer nedlæggelse af ruterne, med mindre der
findes kommunal finansiering til opretholdelse af ruterne eller til alternative
løsninger.

Byrådet har i Budget
2019-22 besluttet at drøfte konsekvenserne af de regionale besparelser i
forlængelse af Region Midtjyllands endelige beslutning.

Håndteringen af
regionens besparelser kræver, at der senest 20. december 2018 afgives bindende
bestilling fra kommunerne til Midttrafik på de ruter, som skal opretholdes,
nedlægges eller ændres, da dette er en forudsætning for effektueringen af
besparelsen pr. 1. april 2019.

**VURDERING**

[adresse] har
vurderet mulighederne for at afbøde konsekvenserne af regionens besparelse med
Midttrafik, Region Midtjylland og [adresse]. Midttrafik har i den
forbindelse gjort opmærksom på, at det ikke er muligt at gennemføre en
planlægningsproces for alle de involverede ruter og strækninger, hverken til 1.
april 2019 eller til køreplanskiftet 30. juni 2019.

Undersøgelsen af
mulighederne har derfor taget udgangspunkt i, at de afledte konsekvenser af
rutelukninger/-ændringer i sammenhæng med den øvrige kollektive trafik, ikke
kan undersøges grundigt forud for kommunernes beslutning om håndtering af
regionens besparelser. Der har således ikke været mulighed for at se på
transportbehovet på tværs af kommunegrænserne og sammenhængen til den øvrige
kollektive trafik.

Teknik og Kultur har
vurderet, om regionens besparelser medfører ændringer for busbetjeningen af
Kent Søndergaard. Konklusionen er, at det er der ikke. Der er fx fortsat mulighed for at
komme til/fra [adresse] i Hadsten. Der er forbindelse med regional
busrute 114 fra [adresse], som kører via [adresse] til Hammel med forbindelse til
lokal busrute 314, som har direkte forbindelse til gymnasiet i Hadsten. Endvidere
er det muligt at anvende regional busrute 114 mellem Lading og Hammel flere
gange dagligt.

Det er i samarbejde med
Midttrafik endvidere vurderet, om der bør etableres fælleskommunale ruter. Midttrafik
anbefaler, at der ikke laves fælleskommunale busruter mellem [adresse] og [adresse]
og [adresse], idet der vil opstå forskellige ønsker til dækning og
frekvens (antal ture). Der vil også være bindinger på fælleskommunale busruter
i forhold til tider ved skoler, busskifte, stationer. Dette vil betyde, at der
mangler fleksibilitet, når der opstår ønsker om lokale tilpasninger.

Teknik og Kultur
anbefaler på denne baggrund, at eventuelle ruteomlægninger, som berører
nabokommunerne, ses i sammenhæng med opgaverne i det midlertidige § 17, stk.
4-udvalg for kollektiv trafik.

Teknik og Kultur
anbefaler samtidigt, at der fokuseres på at etablere lokale løsninger i en
overgangsperiode fra 1. april 2019, så busbetjeningen så vidt muligt
opretholdes på kort sigt. Dermed vil konsekvenserne for Favrskov Kommunes
borgere af regionens besparelser blive reduceret mest muligt, indtil der kan
findes gode alternative ruter, som tager hensyn til de aktuelle og
dokumenterede transportbehov.

Vedlagt er Midttrafiks
opgørelse af passagertallene på rute 111 og 200 for perioden januar til marts
2018, som har indgået i vurderingen af det aktuelle transportbehov.

**Rute 111**

Rute 111
Kenny Lund er fælles med [adresse]. Tidsperspektivet for
en midlertidig løsning afhænger således af, at [adresse] deltager i den
periode, hvor ruten skal fortsætte efter 1. april 2019. [adresse] har
tilkendegivet, at rute 111 kan bestå uændret frem til køreplanskiftet 30. juni
2019, men ikke længere. Det betyder, at rute 111 som udgangspunkt kan fortsætte
uændret i en overgangsperiode fra april til juni 2019.

[adresse] har
generelt besluttet, at man ikke vil indgå i fælleskommunal finansiering af de
busruter, som regionen nedlægger. Det er blandt andet med den begrundelse, at
fx Sabro fremover vil blive bybusbetjent med en højere frekvens (flere ture i
timen) end den nuværende busrute 111. Bybusserne, der indsættes til/fra Sabro,
er kke velegnet til landruter på grund af bussernes længde og indretning.

Det betyder, at hvis
Favrskov Kommune ønsker forbindelse til bybusserne i Sabro, så skal der fra 1.
juli 2019 etableres en lokal buslinje mellem Hinnerup og Sabro. [adresse]
vil ikke medfinansiere denne lokale buslinje over kommunegrænsen, men
lokallinjen vil ligesom bybuslinjen i [adresse] få brug for en endestation
i Sabro. [adresse] har oplyst, at [adresse] vil etablere
endestationen på Skolevej i Sabro. Endestationen kan benyttes til en ny rute
fra Hinnerup til Sabro.

Rute 111 har efter den
gældende køreplan timedrift i dagtimerne på hverdage og kører hver anden time i
weekenden. [adresse] har sammen med Midttrafik vurderet behovet for at
opretholde rute 111 som forbindelse mellem Hinnerup og Sabro.

På baggrund af
passagertallene for den nuværende rute (vedlagt) vurderes behovet at kunne
dækkes fremadrettet med reduceret kørsel. Det foreslås, at der indsættes 12
dobbeltture med bus fra mandag til fredag. Midt på dagen i hverdagene er der
ingen passagerer. Derfor foreslås en tre timers pause midt på dagen. Endvidere
foreslås, at en af de to aftenture vil bortfalde. De tre ture midt på dagen kan
erstattes med et tilbud om Flexbus, som kun kører ruten, hvis den bliver
bestilt. I weekenden vil ruten kun køre som Flexbus. Det bemærkes, at Flexbus
skal bestilles, og at det kan ske indtil en time før afgangstiden, som den er
offentliggjort i køreplanen. Se vedlagte folder om Flexbus.

Det foreslås, at NY111 foreløbigt oprettes for en periode
på to år fra 2019 til køreplanskiftet 1. juli 2021.

**Rute 200**

Rute 200 har i dag på
visse afgange forbindelse fra Hinnerup videre til Hammel og afgang fra Hammel
til Skanderborg over Hinnerup. Se vedlagte køreplan. I dag er der seks
dobbeltture med bus fra mandag til fredag. [adresse] har sammen med
Midttrafik vurderet behovet for at opretholde rute 200 som forbindelse mellem
Hinnerup og Hammel. Det foreslås, at rute 200 ikke overtages af [adresse]
Kommune, da antallet af passagerer på den del ruten, der i dag kører mellem
Hammel og Hinnerup er meget lille.

Det bemærkes, at
ændringerne vil betyde et reduceret serviceniveau. Skematisk opstillet ser den
foreslåede buskørsel således ud nu, i overgangsperioden og fra køreplanskiftet:

|  |  |  |  |
| --- | --- | --- | --- |
|  | Gældende køreplan | Overgangsperiode 1. april til 29. juni 2019 | Fra køreplanskiftet 30. juni 2019 |
| Busrute 111 | Buskørsel på alle ture | Uændret | NY111 kombination af buskørsel og Flexbus |
| Busrute 200 | Buskørsel på alle ture | Overtages ikke | Overtages ikke |

Det bemærkes, at de
økonomiske konsekvenser jf. nedenstående forudsætter, at den foreslåede løsning
NY111 varer i to år. Løsningen vil løbende blive evalueret og ændret, såfremt
behovet for transport tilsiger det. Det bemærkes også, at resultatet af
arbejdet i det midlertidige § 17, stk. 4-udvalg for kollektiv trafik kan få
indflydelse på løsningerne. Det betyder, at NY111 eventuelt nedlægges og
erstattes af en eller flere andre transportløsninger.

**ØKONOMI**

[adresse]
udgifter til opretholdelse af busruterne kan opdeles i perioden fra 1. april
til 29. juni 2019, og de forventede udgifter i perioden efter 30. juni 2019,
hvor de foreslåede ændringer kan træde i kraft.

Såfremt rute 111 bevares
uændret fra 1. april til 29. juni 2019 vil Favrskov Kommunes udgiftsandel til
ruten være ca. 350.000 kr.

Såfremt der oprettes en
ny rute 111 fra juli 2019, vil Favrskov Kommunes udgifter til ruten være ca. 700.000 kr. i 2019, og 1,4 mio. kr. om året i de følgende
to år. Det vil sige udgifterne fordeler sig med 700.000 kr. i 2019, 1,4 mio.
kr. i 2020 og 700.000 kr. til køreplanskifte 1. juli 2021. Udgifterne
finansieres af kassen.

Udgifterne er inklusiv Flexbus. Udgifterne til
Flexbus afhænger af, hvor mange der bestiller Flexbus. Den anslåede årlige
udgift til NY 111 er baseret på et skøn over behovet for Flextur.

De årlige nettoudgifter
er inklusiv udgifter til kørsel, gebyrer og administrationsomkostninger.

**INDDRAGELSE**

Regionen har forud for
beslutningen 31. oktober 2018 afholdt møder med kommunerne i regionen for at få
tilkendegivelser om, hvilke løsninger der vil blive behandlet og foreslået i de
enkelte kommuner.

[adresse]
inddrager Midttrafik i planlægningen af kollektive trafikløsninger i kommunen,
idet Midttrafik varetager opgaven med køreplanlægning, herunder udarbejdelse af
køreplaner, tavler til stoppesteder, data til Rejseplanen og administration.

**INDSTILLING**

Direktøren for Teknik og
Kultur indstiller til Byrådet:

1.
At rute 111 opretholdes uændret fra
april til juni 2019.

2.
At der afsættes 350.000 kr. i 2019 til
rute 111, finansieret af kassen.

3.
At rute 200 delstrækningen Hinnerup –
Hammel ikke overtages.

4.
At der fra juli 2019 oprettes en ny
lokal busrute/Flexbus NY111 til erstatning for busrute 111, Hinnerup - Norring
– [adresse] – [adresse] – Sabro.

5.
At der afsættes i alt 2,8 mio. kr. til
NY111 fordelt med 700.000 kr. i 2019, 1,4 mio. kr. i 2020 og 700.000 kr. i
2021, finansieret af kassen.

**BESLUTNING**

***Teknik- og Miljøudvalget, 6. december 2018:***

Fraværende:Ingen

Indstilles godkendt, dog med den tilføjelse, at det konkrete
passagerantal på rute 200 vedlægges som et ekstra bilag til sagen.

***Økonomiudvalget, 11. december 2018:***

Fraværende:Ingen

Indstilles godkendt med følgende ændringer:

- At punkt 2 i indstillingen vedr. udgifter på 350.000 kr.
til uændret drift af rute 111 i perioden fra 1. april til 29. juni 2019 udgår,
idet Region Midtjylland har meddelt, at ruten fortsætter som regional rute
indtil 29. juni 2019.

- At rute 200 fortsætter med uændret drift i perioden fra 1.
april til 29. juni 2019, hvorefter betjeningen af delstrækningen
Hinnerup-Hammel indstilles.

**Bilag**

|  |  |
| --- | --- |
| Brev 8. november 2018 fra [adresse] til [adresse] | 710-2018-425456 |
| Bilag 1 Notat om plan for budgetoverholdelse | 710-2018-432184 |
| Bilag 2 Notat om tilskud til transport af uddannelsessøgende | 710-2018-432185 |
| Flexbus folder | 710-2018-419663 |
| Rute 111, Midttrafik - opgørelse over buspassagerer, jan-mar 2018 | 710-2018-426962 |
| Rute 200, Midttrafik - opgørelse over buspassagerer, jan-mar-2018 | 710-2018-426960 |
| Køreplan rute 200 | 710-2018-432429 |
| Køreplan rute 111 | 710-2018-432428 |
| Passagertællinger rute 200 Hammel | Hinnerup og omvendt i 1. halvår 2018 | 710-2018-443887 |